Petar Gojniković
Petar Gojniković je srpski vladar iz dinastije Vlastimirovića.

Nakon Mutimirove smrti Petar se 892. godine vratio iz Hrvatske i svrgnuo Mutimirovog sina i nasljednika Pribislava, koji sa braćom bježi kod Hrvata.  Pokušaj srednjeg brata Brana da sruši Petra je propao, a Bran bio oslepljen. Propao je i pokušaj Klonimira da dolaskom iz Bugarske sruši Petra. U početku vladavine Petar je imao prijateljske odnose sa bugarskim vladarem Simeonom pa se okrenuo pripajanju humskih i neretljanskih oblasti.

Vremenom su se odnosi sa Simeonom pogoršali i 917. godine bugarska vojska kreće na Petra. Kad ga nisu mogli vojnički savladati, Bugari smisle prevaru, uhvate Petra i odvedu u Bugarsku gdje je i umro. Vlast u Srbiji preuzima bugarski štićenik Pavle Branović, Mutimirov unuk.

Literatura 
 Georgije Ostrogorski, Prosveta Beograd, 1996 -Istorija Vizantije
 Vladimir Ćorović, Beograd, novembar 2001 - Istorija srpskog naroda
 Konstantin Porfirogenit,  -O upravljanju Carstvom, (glava 32.)
 Stanoje Stanojević, „Istorija srpskoga naroda“ (treće izdanje, reprint izdanja iz 1926), Beograd, 1989. 
 Božidar Ferjančić, „Vizantijski izvori za istoriju naroda Jugoslavije II“ (fototipsko izdanje originala iz 1959), Beograd, 2007. 
 Andrija Veselinović Radoš Ljušić, „Srpske dinastije“ , Novi Sad, 2001. 
 Tibor Živković, „Portreti srpskih vladara (IX-XII)“ , Beograd, 2006. 

Vlastimirovići
Srpski vladari